Държавен вестник, бр. 1, 2015 г., стр. 67

БРОЙ  1	
Д Ъ Р Ж А В Е Н  В Е С Т Н И К 	
СТР.  67  
Указания  
 
І. По отношение на данъчното облекчение под формата на минимална помощ: 
1. За целите на попълване на ред 1 и 2 от справка 2 от част І следва да се има предвид, че на основание чл. 188, 
ал. 5 от ЗКПО преотстъпеният данък, инвестиран в активите по ал. 3 от същия член, се натрупва: 
а). до праговете, определени в ал. 1 и 2, с друга минимална помощ, предоставена съгласно Регламент (ЕО) № 
1407/2013 на Комисията от 18 декември 2013 г. относно прилагането на членове 107 и 108 от Договора за 
функционирането на Европейския съюз към помощта de minimis, и с минимална помощ, предоставяна съгласно други 
регламенти за помощ de minimis; 
б) до прага, установен в Регламент (ЕС) № 360/2012 на Комисията от 25 април 2011 г. относно прилагането на 
членове 107 и 108 от Договора за функционирането на Европейския съюз към минималната помощ (de minimis) за 
предприятия, предоставящи услуги от общ икономически интерес (OB, L 114/8 от 26 април 2012 г.), с минимална помощ, 
предоставена по този регламент; 
в) до максимално допустимия интензитет на съответната държавна помощ, одобрена с решение на Европейската 
комисия или получила разрешение по чл. 9 от Закона за държавните помощи за тези активи. 
 
2. За целите на попълване на ред 3 от справка 2 от част І следва да се има предвид определението, дадено в § 
1, т. 71 от ДР на ЗКПО, съгласно което „едно и също предприятие" е предприятие по смисъла на чл. 2 от Регламент (ЕС) 
№ 1407/2013 на Комисията от 18 декември 2013 г. относно прилагането на членове 107 и 108 от Договора за 
функционирането на Европейския съюз към помощта de minimis. 
По смисъла на чл. 2 от Регламент (ЕС) № 1407/2013 за целите на настоящия регламент „едно и също 
предприятие“ означава всички предприятия, които поддържат помежду си поне един вид от следните взаимоотношения:  
а) дадено предприятие притежава мнозинството от гласовете на акционерите или съдружниците в друго 
предприятие;  
б) дадено предприятие има право да назначава или отстранява мнозинството от членовете на административния, 
управителния или надзорния орган на друго предприятие;  
в) дадено предприятие има право да упражнява доминиращо влияние спрямо друго предприятие по силата на 
договор, сключен с това предприятие, или на разпоредба в неговия устав или учредителен акт;  
г) дадено предприятие, което е акционер или съдружник в друго предприятие, контролира самостоятелно, по 
силата на споразумение с останалите акционери или съдружници в това предприятие, мнозинството от гласовете на 
акционерите или съдружниците в това предприятие.  
Предприятия, поддържащи едно от взаимоотношенията, посочени в алинея първа, букви а) — г), посредством 
едно или няколко други предприятия, също се разглеждат като едно и също предприятие. 
3. На основание чл. 188, ал. 4 от ЗКПО, когато с определения за преотстъпване данък за годината ще се превиши 
съответният праг по ал. 1 и 2, данъчно задълженото лице, в т.ч. данъчно задължените лица, които са едно и също 
предприятие, не могат да ползват преотстъпване за целия размер на данъка, определен за преотстъпване. 
4. Повече информация по отношение на минималната помощ може да бъде намерена на интернет страницата на 
Министерство на финансите в рубриката „Държавни помощи“ на адрес: www.minfin.bg. 
 
 ІІ. По отношение на данъчното облекчение под формата на държавна помощ за регионално развитие  
1. За целите на попълване на справки 3 и 4 от част І следва да се има предвид, че съгласно § 14 от ПЗР на 
ЗИДЗКПО (обн.ДВ бр.100/2013 г.), изменен с § 39 от ПЗР на ЗИДЗДДС от 2014 г., след 31 декември 2013 г. данъчните 
облекчения по реда на глава двадесет и втора, раздел IV могат да се ползват до 31 декември 2020 г. Данъчното 
облекчение по чл. 184, представляващо държавна помощ за регионално развитие, може да се ползва, когато 
изпълнението на съответната първоначална инвестиция е започнало след 31 декември 2013 г., но преди 1 януари 2021 г.; 
Данъчното облекчение по чл. 184 във връзка с чл. 189 от ЗКПО влиза в сила след постановяване на положително 
решение от Европейската комисия относно съответствието му с Насоките за националната регионална помощ за 2014 - 
2020 г. на Европейската комисия. При условие че Европейската комисия постанови положително решение до 31 март 2015 
г., данъчното облекчение може да се приложи и за 2014 г. (§ 15 от ПЗР на ЗИДЗКПО, обн. ДВ бр. 100/2013 г.).  
На основание § 41 от ПЗР на ЗИДЗДДС от 2014 г. при условие че до 31 март 2015 г. Европейската комисия 
постанови положително решение за данъчното облекчение, представляващо държавна помощ, формулярът за 
кандидатстване за помощ по чл. 189 от ЗКПО се подава заедно с годишната данъчна декларация за 2014 г., в случай че 
изпълнението на съответната първоначална инвестиция е започнало след 31 декември 2013 г., но преди постановяване на 
положителното решение. Формулярът за кандидатстване за помощ ще бъде утвърден непосредствено след 
постановяване на положително решение от Европейската комисия. 
 
ІІІ. По отношение на данъчното облекчение под формата на държавна помощ за земеделски 
производители 
Данъчното облекчение по чл. 189б се прилага след постановяване на положително решение от Европейската 
комисия за съвместимост с правилата в областта на държавните помощи. При условие че Европейската комисия 
постанови положително решение до 31 март 2015 г., данъчното облекчение може да се приложи за 2014 г. Преотстъпване 
на авансови вноски за корпоративен данък на земеделските производители не се допуска до датата на положителното 
решение на Европейската комисия. Формулярът за кандидатстване за помощ, приложим за големите предприятия 
(по смисъла на § 1, т. 74 от ДР на ЗКПО във връзка с чл. 189б, ал. 2, т. 7 от същия закон) ще бъде утвърден 
непосредствено след постановяване на положително решение от Европейската комисия.